हरियाणा के जिला फरीदाबाद में ट्रक की चपेट में आकर एक व्यक्ति की मौत हो गई। पुलिस प्रवक्ता के अनुसार इंद्रा कालोनी निवासी थान सिंह ने पुलिस में शिकायत की थी कि गत दिवस मुजेसर फाटक के समीप एक ट्रक चालक प्रताप सिंह ने लापरवाही से गाडी चलाते हुए यूपी निवासी अनिल को टक्कर दे मारी। जिससे उसकी मौके पर ही मौत हो गई। पुलिस ने मतक के शव को पोस्टमार्टम के लिये अस्पताल भेज दिया है और ट्रक चालक के खिलाफ मामला दर्ज कर लिया है।